section_heading: Konstrukcija
paragraph_text: Na tijelu gitare nalazi se most specifičnog Rickenbackerova oblika, te još: dva jednostruka elektromagneta, dva potenciometra glasnoće tona, dva potenciometra boje tona i sklopni prekidač elektromagneta. Hvataljka od palisandrovine je standardna izvedba, unatoč tome što je krajem 1960-ih tvornica Rickenbacker napravila neke modele basova i s hvataljkom od ebanovine.